Diari Oficial de la Generalitat Valenciana


Sumari del DOGV 5312, del 27-07-2006 (2006/9010)

RESOLUCIÓ de 27 de juny de 2006, del conseller de Cultura, Educació i Esport, de concessió d'ajudes per a programes d'activitats culturals conforme a l'orde d'1 de febrer de 2006.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5312

Data del DOGV
:   27-07-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9010


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 27 de juny de 2006, del conseller de Cultura, Educació i Esport, de concessió d'ajudes per a programes d'activitats culturals conforme a l'orde d'1 de febrer de 2006. [2006/9010]  
Per Orde d'1 de febrer de 2006, de la Conselleria de Cultura, Educació i Esport (DOGV núm. 5.214, de 08.03.2006), es van convocar ajudes per a programes d'activitats culturals.  
Complits els tràmits requerits en la convocatòria, una vegada transcorregut el termini d'al·legacions, estudiades i ateses estes, i una vegada constituïda la comissió tècnica i vistes les sol·licituds presentades, de conformitat amb el que disposa la base octava de l'orde, resolc  
Primer  
Concedir, de conformitat amb les bases de la convocatòria, una subvenció a les entitats i associacions sense ànim de lucre que apareixen detallades en l'annex I per la quantitat que s'indica en cada cas, per a sufragar despeses corrents generades pels programes de les activitats culturals promogudes per estes, i per un import total de 150.000 €, a càrrec de la línia T5994 000 del programa 454.10 .Promoció Cultural, Museus i Belles Arts., del pressupost de la Generalitat per a l'any 2006.  
Segon  
Desestimar les sol·licituds que es detallen en l'annex II pels motius que s'indiquen al peu del llistat.  
Tercer  
El pagament es realitzarà en el compte corrent de l'entitat financera designada per cada beneficiari.  
Quart  
Per a efectuar el pagament les beneficiàries hauran de presentar, abans del 15 de novembre, la documentació requerida en la base catorze de l'Orde d'1 de febrer de 2006.  
Quint  
L'incompliment dels fins de la subvenció i els supòsits previstos en la base catorze donaran lloc a la revocació de la resolució, i el seu reintegrament serà exigible en cas de no efectuar-lo voluntàriament l'entitat o associació beneficiària i sense perjuí de les altres responsabilitats a què done lloc este incompliment.  
Segons el que disposen els articles 107, 116, 117 de la Llei 30/92 de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà de la notificació.  
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Motius de la denegació:  
1. Exclòs segons l'informe de la Comissió Tècnica redactat de conformitat amb els criteris de prioritat i en consideració al nombre màxim d'ajudes i disponibilitat pressupostària segons la base octava, apartat quart de la convocatòria, en relació amb la base novena i la base quarta.  
2. Sol·licitud presentada fora de termini fixat en la convocatòria (base sèptima, primer paràgraf).  
3. No haver aportat la documentació requerida en els terminis atorgats (base sèptima, últim paràgraf).  
4. Programes no destinats a sufragar despeses corrents (base 4a).  
5. Programes no promoguts o organitzats per entitat o associació sense ànim de lucre (base 1 i base 3a a).  
6. Programes el contingut dels quals està clarament previst en les convocatòries d'ajudes de la Generalitat restants (base 5a a).  
7. Programes promoguts o organitzats per les corporacions locals o qualsevol altra administració pública, així com per entitats de dret públic amb personalitat jurídica pròpia vinculades o dependents de qualsevol de les administracions públiques i les persones juridicoprivades en el capital o la dotació de les quals participen majoritàriament les altres entitats mencionades en este apartat (base 5a c).  
8. Programes promoguts o organitzats per centres docents, associacions de pares d'alumnes, així com associacions d'alumnes, siga quin siga el seu titular i nivell d'ensenyança que impartisca (base 5a d).  
9. Programes promoguts i organitzats per associacions literàries, juvenils i/o esportives (base 5a g).  
10. Programes recreatius, actes socials i/o viatges culturals (base 5a h).  
València, 27 de juny de 2006.. El conseller de Cultura, Educació i Esport: Alejandro Font de Mora Turón.